Coprys and Sinthonis to Sarapammon and Syra
Material: papyrus
Place: Oxyrhynchites
Categories: Brief (privat)
Koprys und Sinthonis an ihre Kinder Sarapammon und Syra
Bestätigung des Erhaltes von Briefen und anderen Objekten
die teils mit Leuten (Privat)
teils aber mit dem offiziellen Kurier d. Post (Staat) abgesandt werden
Κοπρῦς κ[α]ὶ Σινθῶνις Σαραπάμμωνι καὶ Σύρᾳ 
τοῖς τιμιωτάτοις υἱοῖς χαίρειν. 
πρὸ τῶν ὅλων ἐρρῶσθαι ὑμᾶς εὐχόμεθα 
καὶ τὸ προσκύνημα ὑμῶν ποιοῦμεν παρὰ 
τοῖς πατρῴοις ὑμῶν θεοῖς. ἐκομισάμεθα 
παρὰ Τροφίμου καὶ τοῦ ἱερέως κοῦφα ἓξ  καὶ 
ἀπαιτούμεθα ναύλου ἀπὸ Δικωμίας  ϛ ὀβ ϛ 
καὶ τέλους  γ , καὶ ἀμβοῦλλαν καὶ σολίων 
ζεύγη δ, καὶ παρὰ τοῦ ἐπιστολαφόρου ἐκομι
σάμεθα γράμματα ὑμῶν καὶ ῥάκος ἐν ᾧ ἐσ
τιν πέταλα χρυσᾶ, ἃ δεδώκαμεν Τροφίμῳ. 
ἐδηλώσατε ἡμεῖν λαβεῖν ἡμᾶς παρὰ Πετοσεί
ριος τοῦ ἱερέως  φ καὶ ταύτας μέχρι τοῦ νῦν 
οὐκ ἀπειλήφαμεν. οὐ γὰρ ἀγνωμονοῦσιν. εἶπαν 
γὰρ ἡμεῖν ὅτι, συλλέγομεν αὐτά. ἔλεγον γὰρ ὅτι, 
εἰσὶν  υμη. εἰ [ο]ὖν γάρ εἰσιν αὗται, δήλωσον ἡ
μεῖν. περὶ γὰρ αὐτούς ἐσμεν ὅτι, εἰ θέλετε παρʼ ἡ
μῶν τὰς  φ καὶ ἡμεῖν τὸ γράμμα δοῦναι. αὐ
τοὶ δὲ λέγουσιν [ὅ]τι, ὃ ἐμεσειτεύμεθα ἐν τῷ ἱ
ερῷ δ[ι]ὰ Τροφίμου λάβετε. ἐὰν πάλιν ἀπολά
βωμεν, δηλώσομέν σοι. δήλωσον ἡμεῖν εἰ θέ
λεις ἐκ τοῦ κειμένου ἀποδοῦναι Ἀπφῦτι. κεῖται 
μέχρ[ι] οὗ δηλώσεις [ἡ]μεῖν. ἔγραψας ἡμεῖν, 
τίς ἐστιν ὁ κληρονόμος τοῦ τετελευτηκος; ἐξη
τάσαμεν καὶ εὕ[ρ]ομεν ὃν ἐτεκνοποιήσατο, 
ἀλλὰ οἱ περὶ Πετ[ο]σεῖρίν εἰσιν οἱ ἀναγκαῖοι. ἔδω
κέν σοι Θέω[ν] ὁ πατὴρ Πετοσείριος κεράμι[ο]ν
κρέως. οὐ γὰρ εὕρομεν 
ἀσφαλῆ μέλλοντά 
σοι αὐτὸ κομίσαι. ἐὰν γὰρ 
γράφῃς τῷ Θέωνι, δήλω
σον αὐτῷ ὅτι ἐκομίσω 
τὸ κεράμιον τῶν κρεῶν. 
ἐὰν ἀνάβασις γένηται, 
πέμψω σοι αὐτὸ διὰ τῶν 
συνηθῶν ναυτικῶν. 
ἄσπασαι τὸν υἱὸν ἡμῶν 
Παᾶπιν καὶ Θαῆσιν τὴν 
θυγατέραν ἡμῶν. ἀ
σπάζεται ὑμᾶς Σερῆνος 
ὁ ἀδελφὸς ὑμῶν καὶ 
Διόσκορος καὶ Ὠφελίνη 
καὶ Πτολεμαῖος καὶ Ἡρᾶς. 
ἃ ἔπεμψας χαρτάρια ἐδώ
καμεν Θώνι τῷ υἱῷ 
Κεφαλᾶτος. ἐρρῶσθαι ὑμᾶς 
εὐχόμεθα εὖ διάγ. 
ὅρα μὴ ἀμελήσῃς περὶ ὧν 
ἐδήλωσέ σοι Ἀπφῦς.